Държавен вестник, бр. 41, 2021 г., стр. 150

СТР.  150	
Д Ъ Р Ж А В Е Н  В Е С Т Н И К 	
БРОЙ  41
стопанството, на която се извършва пашата, от 
0,3 до 1,5 ЖЕ/ха;
5в.5. провеждане на противопожарни дейности 
с цел намаляване на риска от пожари;
5в.6. запазване и където е уместно, възстановя-
ване на типово специфичните хидроморфологични 
условия в местообитанията на вида Карпатска 
тоция (Tozzia carpathica);
5в.7. прилагане на разновъзрастни лесовъдски 
системи в природно местообитание с код 91М0 
за превръщане на издънковите насаждения в 
семенни;
5в.8. намаляване на въздействието от селско-
то стопанство (преизпасване) върху природно 
местообитание с код 91H0 *;
5в.9. насърчаване на устойчивото управление 
на горите чрез запазване на биотопните дървета 
и на достатъчно количество мъртва дървесина в 
горските екосистеми, избягване на залесяването 
с неместни дървесни видове и произходи и съо-
бразяване на интензивността на дърводобива с 
растежния потенциал на дървостоите и предназна-
чението на горите, ограничаване на изсичането/
подмяната на горскодървесната растителност и 
употребата на биоциди, хормони и препарати за 
растителна защита;
5в.10. поддържане на поне 10% от общата 
площ на горските типове природни местооби-
тания по т. 2.3 в защитената зона като гори във 
фаза на старост;
5в.11. подобряване на естествената хранител-
на база за мечката, в т.ч. засаждане на овощни 
дръвчета и плодни храсти, кестени, дъбове в 
отдалечени от урбанизираните територии райони.
5г. Режим на дейности, подлежащи на съгла-
суване/одобрение: планове, програми, проекти 
и инвестиционни предложения, които не са 
непосредствено свързани или необходими за 
управлението на защитената зона и които поот-
делно или във взаимодействие с други планове, 
програми, проекти или инвестиционни предло-
жения могат да окажат значително отрицателно 
въздействие върху нея, се подлагат на оценка 
за съвместимостта им с предмета и целите на 
опазване на защитената зона съгласно чл. 31 
от ЗБР и наредбата по чл. 31а от същия закон.“
Промените, произтичащи от настоящата запо-
вед, да се отразят в регистрите на защитените зони, 
водени в МОСВ и РИОСВ  – София, съгласно 
чл. 18 от Закона за биологичното разнообразие.
Настоящата заповед е неразделна част от За-
повед № РД-763 от 28.10.2008 г. на министъра на 
околната среда и водите (ДВ, бр. 99 от 2008 г.) за 
обявяване на защитена зона BG0000113 „Витоша“, 
която в останалата си част остава непроменена.
Заповедта влиза в сила от обнародването є в 
„Държавен вестник“.
На основание чл. 16, ал. 3 във връзка с чл. 12, 
ал. 7 от Закона за биологичното разнообразие 
заповедта е окончателна и не подлежи на об-
жалване.
За министър:  
Н. Кънчев
3056
ЗАПОВЕД № РД-282 
от 31 март 2021 г.
На основание чл. 16, ал. 4 във връзка с 
чл. 16, ал. 1, т. 4 и 5 и чл. 6, ал. 1 от Закона за 
биологичното разнообразие и Решение № 122 от 
2.03.2007 г. на Министерския съвет (ДВ, бр. 21 от 
2007 г.), изменено с решения на Министерския 
съвет № 52 от 5.02.2008 г. (ДВ, бр. 14 от 2008 г.) 
и № 615 от 2.09.2020 г. (ДВ, бр. 79 от 2020 г.), 
предвид Решение на Комисията 2009/92/ЕО от  
12 декември 2008 г. за приемане съгласно Директи-
ва 92/43/ЕИО на Съвета на първоначален списък 
на териториите от значение за Общността в Чер-
номорския биогеографски регион (нотифицирано 
под номер C (2008) 7974) и предвид наличието 
на нови данни, отразени в актуалния стандартен 
формуляр с данни и оценки на защитена зона 
BG0000242 „Залив Ченгене скеле“, изменям и 
допълвам Заповед № РД-513 от 22.08.2008 г. на 
министъра на околната среда и водите (ДВ, 
бр. 78 от 2008 г.) за обявяване на защитена зона 
BG0000242 „Залив Ченгене скеле“, както следва:
1. В т. 2 се правят следните изменения и 
допълнения:
1.1. В основния текст думите „следните видове 
птици“ се заличават.
1.2. В т. 2.1 след думата „видове“ се добавя 
„птици“.
1.3. В т. 2.2 след думата „видове“ се добавя 
„птици“.
1.4. Създават се т. 2.3 и 2.4:
„2.3. типове природни местообитания по чл. 6, 
ал. 1, т. 1 от Закона за биологичното разнообразие:
 – 1140 Тинесто-песъчливи крайбрежни пло-
щи, които не са покрити или са едва покрити с 
морска вода;
 – 1160 Обширни плитки заливи;
 – 1210 Едногодишна растителност върху мор-
ски крайбрежни наноси;
 – 1240 Стръмни морски скали, обрасли с 
ендемични видове Limonium;
 – 1410 Средиземноморски солени ливади;
 – 2110 Зараждащи се подвижни дюни;
 – 3150 Естествени еутрофни езера с расти-
телност от типа Magnopotamion или Hydrocharition;
 – 91F0 Крайречни смесени гори от Quercus 
robur, Ulmus laevis и Fraxinus excelsior или Fraxinus 
angustifolia покрай големи реки (Ulmenion minoris);
2.4. местообитанията на видове по чл. 6, ал. 1, 
т. 2 от Закона за биологичното разнообразие:
2.4.1. бозайници – Видра (Lutra lutra), Средизем-
номорски подковонос (Rhinolophus blasii);
2.4.2. земноводни и влечуги – Червенокоремна 
бумка (Bombina bombina), Голям гребенест тритон 
(Triturus karelinii), Пъстър смок (Elaphe sauromates), 
Обикновена блатна костенурка (Emys orbicularis), 
Шипоопашата костенурка (Testudo hermannï), 
Шипобедрена костенурка (Testudo graeca);
2.4.3. безгръбначни – *Четириточкова меча 
пеперуда (Euplagia (Callimorpha) quadripunctaria), 
Лицена (Голяма огневка) (Lycaena dispar), Сатирче 
(Coenonympha oedippus).“
2. В т. 3 се правят следните изменения и 
допълнения:
2.1. Точки 3.1 и 3.2 се изменят така: